joelniklaus/EU_Wikipedias huggingface dataset:
Gjerstad

Gjerstad on kunta Itä-Agderin läänissä Norjassa. Gjerstadin kunta (silloinen Gjerrestad) perustettiin 1. tammikuuta 1838. Tammikuussa 2013 tehdyn väestönlaskennan mukaan Gjerstadin kunnassa oli 2 484 asukasta.

Lähteet 

Itä-Agderin läänin kunnat
Iveland

Iveland on kunta Itä-Agderin läänissä Norjassa. Ivelandin kunta perustettiin 1. tammikuuta 1886, kun Hornnes og Ivelandin kunta jaettiin kahdeksi erilliseksi kunnaksi; Hornnesiksi ja Ivelandiksi. Tammikuussa 2013 tehdyn väestönlaskennan mukaan Ivelandin kunnassa oli 1 283 asukasta.

Lähteet 

Itä-Agderin läänin kunnat
Parakki

Parakki on oleskelu- tai varastotiloja sisältävä siirreltävä kontti tai väliaikaiseksi tarkoitettu rakennus. Toisinaan parakeiksi kutsutaan myös pysyväksi tarkoitettuja rakennuksia, joiden ulkomuoto tai rakenteet muistuttavat varsinaisia parakkeja. Parakkikontti muistuttaa hieman asuntovaunua, mutta keskeisenä erona on se, että parakissa ei ole renkaita ja vetoaisaa, vaan sitä siirrellään esim. nosturin tai vaihtolavalaitteiston ja kuorma-auton avulla. Yleisiä parakkikokoja ovat 3×7 m ja 3×6 m. Parakkeja kutsutaan myös sanoilla "viipale","työmaatila" ja "koppi".

Parakkeja on käytetty myös suurten väkijoukkojen majoittamiseen tilanteissa joissa tarve tulee äkillisesti tai se on tilapäisluontoista. Tällaisia ovat olleet rakennustyömaiden ohella historian saatossa eri valtioiden vanki- ja keskitysleirit. Myös sotilaita on majoitettu parakkeihin. Suomalaisittain tunnettu kirjallinen kuvaus sotilaiden parakkimajoituksesta on Väinö Linnan romaanissa Tuntematon sotilas kuvattu parakkikylä paloaukean reunalla "lähellä Joensuun kaupunkia".

Parakkikoulu-nimitystä käytetään tilapäisiksi tarkoitetuista koulurakennuksista.

Katso myös
 Siirrettävä talo ()

Varastorakennukset
Tilat
Wilhelm Neumann-Torborg

Wilhelm Neumann-Torborg (s. 24. elokuuta 1856, k. 31. joulukuuta 1917 Elberfeld) oli saksalainen kuvanveistäjä.

Neumann-Torborgin kävi aluksi piirtämässä ja maalaamassa iltakursseilla Elberfeldissä. Vuodesta 1874 vuoteen 1877 hän opiskeli kuvanveistoa Bad Kreuznachissa ja vuodesta 1878 Leipzigin taidekorkeakoulussa. Hän siirtyi vuonna 1880 Berliiniin Akademie der Künsteen. Hänen opettajinaan toimivat Leipzigissä professori Melchior Zur Straßen ja Berliinissä Otto Knille ja Fritz Schaper.

Neumann-Torborg voitti vuonna 1885 Rooman stipendin teoksellaan Parisin tuomio, jonka hän oli tehnyt lopputyökseen. Seuraavina vuosina hän eli ja työskenteli Roomassa, jossa hänen vaimonsa, Emma Commichau, kuoli. Vuonna 1892 Neumann-Torborg palasi takaisin Berliiniin. Hän kuoli vuonna 1917 sairastuttuaan pahoin vierailullaan Elberfeldissä.

Teoksia 
 Der Schmetterlingsjäger
 Parisin tuomio, kohokuva
 Psyche, marmoripatsas
 Faun und Nymphe, pronssipatsas
 Wilhelm Dörpfeld -muistomerkki
 Elberfelder Armenpflegedenkmal, pronssipatsas
 Keisarinna Auguste Viktorian rintakuva (tuhoutui vuonna 1943)
 Reinhart-Schmidtin memoriaali

Neumann-Torborgin teoksista monet tuhoutuivat toisen maailmansodan aikana.

Saksalaiset kuvanveistäjät
Vuonna 1856 syntyneet
Vuonna 1917 kuolleet
Taekwondo kesäolympialaisissa 2008

Pekingin 2008 kesäolympialaisten taekwondokilpailut käytiin 20.–23. elokuuta. Kilpailupaikkana oli Beijing Science and Technology University Gymnasium.

Mitalistit
Lähde: Sports-Reference

Miehet

Naiset

Lähteet

Aiheesta muualla 

Kesäolympialaiset 2008
Taekwondo olympialaisissa
Gaius Sulpicius Gallus

Gaius Sulpicius Gallus oli roomalainen kenraali ja valtiomies sekä oraattori.

Kolmannessa makedonialaissodassa hän oli yksi kenraali Lucius Aemilius Paulluksen upseereista Makedoniassa ja osallistui muun muassa Pydnan taisteluun vuonna 168 eaa.

Tämän jälkeen Gallus palasi Roomaan, jossa hänet valittiin konsuliksi yhdessä Marcus Claudius Marcelluksen kanssa vuonna 166 eaa. Samana vuonna hän alisti liguurit Rooman valtaan. Vuonna 164 eaa. Gallus lähti lähettiläänä Kreikkaan ja Aasiaan missä hän piti kokouksen Sardessa, jossa käsiteltiin Anatolian kaupunkien syytteitä Pergamonin kuningas Eumenes II:sta vastaan.

Gallus luki myös astronomiaa ja tunsi hyvin Kreikkaa. Eräs kuun kraatteri on myös nimetty Galluksen mukaan.

Lähteet 

Roomalaiset sotilaat
Roomalaiset poliitikot
Ennen ajanlaskumme alkua syntyneet
Ennen ajanlaskumme alkua kuolleet
NBA-kausi 2004–2005

NBA-kausi 2004–2005 oli NBA-liigan 59. kausi. Runkosarja käynnistyi 2. marraskuuta 2004 ja päättyi 20. huhtikuuta 2005. Pudotuspelit päättyivät 23. kesäkuuta 2005 San Antonio Spursin voitettua puolustavan mestarin, Detroit Pistonsin otteluvoitoin 4–3.

Tapahtumia

 NBA:n joukkuemäärä kasvoi 30:een Charlotte Bobcatsin pelattua ensimmäisen kautensa.
 Täksi kaudeksi NBA:n divisioonien lukumäärä nostettiin kuuteen, joissa kussakin on viisi joukkuetta. New Orleans Hornets siirtyi tämän johdosta läntiseen konferenssiin.
 Tähdistöottelu pelattiin 20. helmikuuta 2005 Denverissä. Idän joukkue voitti 125–115 ja ottelun parhaana pelaajana palkittiin Allen Iverson.
 Ennen kauden alkua Shaquille O'Neal kaupattiin Miami Heatiin hänen riitaannuttua Lakers-joukkuekaverinsa Kobe Bryantin kanssa. O'Nealin sekä valmentaja Phil Jacksonin lähdön vuoksi Lakers jäi historiansa viidennen kerran pudotuspelien ulkopuolelle.
 Ennen kauden alkua Phoenix Suns teki sopimuksen Steve Nashin kanssa. Nashin pelintekijätaitojen ja uuden valmentajan, Mike D'Antonin hyökkäysvoittoisen taktiikan avulla joukkue voitti 33 ottelua enemmän kuin edellisellä kaudella. Phoenix voitti runkosarjan, Nash valittiin kauden arvokkaimmaksi pelaajaksi ja D'Antoni vuoden valmentajaksi.
 Runkosarjan alkupään ottelu Detroitin ja Indianan välillä keskeytyi 45,9 sekuntia ennen ottelun loppua pelaajien ja katsojien väliseen joukkotappeluun. NBA jakoi ennätysmäärän pelikieltoja, huomionarvoisimpana Ron Artestin loppukauden kestänyt rangaistus.
 Chicago Bulls pääsi pudotuspeleihin ensimmäistä kertaa sitten vuoden 1998 mestaruutensa (samana kesänä muun muassa Michael Jordan, Scottie Pippen ja Dennis Rodman lähtivät joukkueesta).

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Steve Nash, Phoenix Suns
 Vuoden tulokas: Emeka Okafor, Charlotte Bobcats
 Vuoden puolustuspelaaja: Ben Wallace, Detroit Pistons
 Paras kuudes pelaaja: Ben Gordon, Chicago Bulls
 Kehittynein pelaaja: Bobby Simmons, Los Angeles Clippers
 Vuoden valmentaja: Mike D'Antoni, Phoenix Suns
 Finaalien MVP: Tim Duncan, San Antonio Spurs

NBA-kaudet
Vuoden 2004 koripallo
Vuoden 2005 koripallo
Veljeskirjat

Veljeskirjat ovat keskiaikaisien luostarien listauksia, joihin on merkitty luostariveljeskunnan jäsenet. Ne sisälsivät myös nimet luostarin perustajista ja hyväntekijöistä henkilöihin, joilla oli läheinen suhde itse luostariin, jotta munkit voisivat rukoilla heidän puolestaan. Kirjoja käytettiin 700-luvulta 1300-luvulle. Vuosipäiväkirjat ovat monessa mielessä niiden seuraajia.

Veljeskirjat ovat rikas varhaiskeskiajan henkilö- ja kielihistorian lähde.

Keskiaika
Luostarilaitos
Katri Tapola

Katri Tapola (s. 21. joulukuuta 1961 Ilmajoki) on suomalainen kirjailija. Hän on kirjoittanut sekä aikuisille että lapsille.

Tapola valmistui filosofian maisteriksi Helsingin yliopistosta vuonna 1994 pääaineenaan yleinen kielitiede ja sivuaineena romaaninen filologia (ranska). Hän on ollut vapaa kirjailija vuodesta 2001 ja tekee kaunokirjallisen työn ohella opetustöitä ja lehtijuttuja. Aiemmin Tapola on työskennellyt muun muassa tiedotusneuvojana, kirjastovirkailijana, kustannustoimittajana ja kääntäjänä.

Tapolan esikoisromaani Kalpeat tytöt palkittiin Helsingin Sanomain kirjallisuuspalkinnolla vuonna 1998. Se oli samana vuonna myös Akateemisen Kirjakaupan myydyin esikoisteos. Tapolan Virpi Talvitien kanssa yhteistyössä tekemä lastenkirja Kivikauppaa ja ketunleipiä palkittiin Arvid Lydecken -palkinnolla vuonna 2002.

Tapolan äiti oli Tuulikki Schreck. Hänen enonsa oli kirjailija ja kustannustoimittaja Jyri Schreck. Myös Tapolan sisar Päivi Tapola on kirjailija. Tapolan aviopuoliso on professori Eero Saksman.

Tuotanto

Aikuisten romaanit

Lastenkirjat
 
 
 
 
 
 
 
 
 
 
 
 
 
 
 
 
 
 
 
 
Tuulen myötä (kuvakirja kaiken ikäisille, kuvitus Sanna Pelliccioni). Enostone, 2021.

Muut
 Kaksi novellia kokoelmassa Loputtomat hunnut, toim. Sara Heinämaa ja Päivi Tapola, WSOY 1988.
Juhannus kaupungissa (novelli). Tilaustyö Helsingin 450-vuotisjuhlakirjaan Sankarina Helsinki. Helsingin kaupunginkanslia & Otava 2000.
Haudasta nousee hemmo, yksi kirjoittajista ryhmässä M. E. Kuusi, WSOY, 2010.
Keikalla katoaa Gibson, yksi kirjoittajista ryhmässä M. E. Kuusi, WSOY, 2011.

Lähteet 

Suomalaiset kirjailijat
Vuonna 1961 syntyneet
Elävät henkilöt
Helsingin Sanomien kirjallisuuspalkinnon saajat
Ritsatriptaani

Ritsatriptaani (Suomessa kauppanimellä Maxalt) on triptaaneihin kuuluva migreenin hoitoon käytettettävä kohtauslääke. Muiden triptaaneiden tapaan ritsatriptaani toimii sitoutumalla aivojen 5-HT1-reseptoreihin, mikä supistaa migreenikohtauksessa laajenneita aivoverisuonia.

Ritsatriptaania ei tule käyttää henkilöillä, joilla on iskeeminen sydänsairaus, Prinzmetalin angiina, tuore TIA (transient ischaemic attack), lukinkalvonalainen verenvuoto, aivoinfarkti, korkea verenpaine tai vaikea munuaisten vajaatoiminta.

Katso myös 
Sumatriptaani
Tsolmitriptaani
Naratriptaani
Almotriptaani
Eletriptaani

Aiheesta muualla 
Lääkelaitos: Maxalt Rapitab
Työterveyskirjasto: Ritsatriptaan
DrugBank: Rizatriptan 
PubChem: Rizatriptan 
KEGG: Rizatriptan 
ChemBlink: Rizatriptan 

Migreenilääkkeet
Tryptamiinit
Triptaanit

Triptaanit ovat migreenin akuuttihoidossa käytettäviä lääkkeitä. Triptaanit sitoutuvat 5-HT1- eli serotoniinireseptoreihin supistaen migreenikohtauksessa laajenneita aivojen ja muun pään alueen verisuonia, estämällä tulehdusreaktiota sekä vähentämällä kipua. 50–80 prosentissa tapauksista triptaanit lievittävät migreenioireita noin kahden tunnin kuluessa lääkkeen ottamisesta. Hyvien hoitotulosten ja vähäisempien haittavaikutusten vuoksi triptaanit ovat syrjäyttäneet migreenin hoidossa aiemmin käytetyt torajyväalkaloidit; kuten esimerkiksi ergotamiinin jota käytettiin aikaisemmin kofeiinin kanssa yhdistelmälääkkeenä.

Triptaanien käyttöä voivat estää iskeeminen sydänsairaus, Prinzmetalin angiina, tuore TIA, lukinkalvonalainen verenvuoto, aivoinfarkti, hoitamaton tai muuten korkea verenpaine ja vaikea munuaisten vajaatoiminta. Triptaanien haittavaikutuksina esiintyy väsymystä, huimausta sekä kaulassa ja ylärintakehässä ilmenevää painon tai puristuksen tunnetta, joka ei ilmeisesti liity sepelsuoniin. Triptaaneilla voi olla haitallisia yhteisvaikutuksia ergotamiinin ja sen johdannaisten kanssa, selektiivisten serotoniinin takaisinoton estäjien ja serotoniinin-noradrenaliinin takaisinoton estäjien kanssa.

Katso myös 
Seuraavat triptaanit kuuluvat anatomis-terapeuttis-kemiallisessa lääkeluokituksessa (ATC) luokkaan N02CC eli selektiiviset 5HT1-reseptoriagonistit.

Lähteet

Aiheesta muualla 
Terveyskirjasto: Mikko Kallela, Onko triptaaneilla todellisia eroja? Duodecim 2004;120:329–35 (pdf)

Migreenilääkkeet
Tryptamiinit
Moodle

Moodle on ilmainen, avoimen lähdekoodin oliopohjainen oppimisalusta eli virtuaalinen oppimisympäristö (VLE), joka soveltuu monenlaisille käyttäjäryhmille erilaisiin käyttötarkoituksiin. Se on vapaasti saatavissa ja ladattavissa Moodlen sivustolta. Moodle tarjoaa työvälineitä mm. vuorovaikutukseen, sisällöntuottamiseen ja materiaalin jakamiseen. Moodlea voi räätälöidä monipuolisilla liitännäisohjelmilla. Moodleen saa teemoja, joilla ulkonäköä voi muokata mieleisekseen.

Moodlen nimi tulee alun perin kehittäjänsä Martin Dougiamaksen etunimen ensimmäisestä kirjaimesta, mutta sittemmin nimi on ollut akronyymi englanninkielisistä sanoista "Modular Object-Oriented Dynamic Learning Environment".

Moodlea on alettu kehittää vuodesta 1999 (vuodesta 2001 lähtien nykyisellä arkkitehtuurilla). Oppimisympäristön päätekijänä on australialainen Martin Dougiamas. Nykyinen versio on 2.6. Moodle on käännetty 80 eri kielelle. Toukokuun 2011 tilastojen mukaan Moodlea käyttää 54 305 rekisteröityä sivustoa, joissa 42 miljoonaa käyttäjää ja 4,4 miljoonaa kurssia.

Rakenne
Moodlella voi rakentaa kursseja. Opiskelijat voivat liittyä niihin vapaasti tai ns. avaimen saatuaan. Kursseilla voi julkaista materiaalia (mm. ajastetusti) sekä tehdä koemaisia testejä. Moodlessa myös käyttäjien välinen pikaviestien lähetys on mahdollista. Moodleen voi lisäksi luoda wikejä, keskustelualueita sekä itsearviointia ja vertaisarviointia hyödyntäviä työpajoja.

Alustat
Moodle toimii Linuxissa, MS Windowsissa ja Mac OS -käyttöjärjestelmässä ja se on toteutettu pääosin PHP-kielellä. Järjestelmän kehittämisessä käytetään muitakin ohjelmointikieliä, kuten Javaa ja Java EE -tekniikkaa.

Lähteet

Kirjallisuutta

(Sähköisessä muodossa: 164-moodlen-perusteet-teos-saehkoeisessae-muodossa.html )

Aiheesta muualla

 Suomalaisia Moodle-sivustoja 
 www.verkko-opisto.net 
 MoodleDocs-sivut suomeksi
 Karelia ammattikorkeakoulun Moodle opettajan opas 2.4 
 Karelia ammattikorkeakoulun Moodle opiskelijan opas 2.4 
 Kemi-Tornion ammattikorkeakoulun Moodle opettajan opas 1.6.4 
 Tampereen yliopiston Opetusteknologiakeskuksen Moodle-materiaalit, Opettajan ohjeet (06/2007 versio 1.5.4)
 Mediamaisteri Sivusto oli aiemmin suomalainen Moodle-yhteisö, mutta nykyisin se on Mediamaisteri Groupin hallinnassa. Suomenkielinen Moodle-keskustelu on siirtynyt Moodlen alkuperäissivuston keskustelualueille.
 moodle.org - moodlen alkuperäissivusto
 Teacher documentation
 Moodle Portal - Wikiversity Sandbox Server
 E-Learning

Oppimisalusta
Seulonnan keskeiset artikkelit
Keltaryhäkäs

Keltaryhäkäs (Cystoderma amianthinum) on okrankeltainen laakea ryhäkkäisiin kuuluva sienilaji. Lakin leveys on 1,5–4 senttimetriä ja sen reunalla on vaaleita suojusjätteitä. Sienen heltat ovat valkoiset. Jalka on okrankeltainen ja 3–6 senttimetriä pitkä. Sienen malto on vaaleaa tai vaaleankeltaista. Keltaryhäkäs kasvaa yleisenä koko Suomessa kuusi- ja havumetsien sammalikoissa, lehdoissa, puistoissa ja kedoilla. Kasvuaika on elokuusta lokakuuhun. Laji on luokiteltu Suomessa elinvoimaiseksi.

Lähteet

Aiheesta muualla 
Cystoderma amianthinum, keltaryhäkäs @ Natural Fungi in Finland
Cystoderma amianthinum (keltaryhäkäs)

Agaricaceae
Nuijamesisieni

Nuijamesisieni (Armillaria cepistipes syn. Armillaria lutea) on kannoilla ja nurmikoilla kasvava mesisienilaji. Se kelpaa ruokasieneksi, mutta maku voi vanhemmissa sienissä olla metallinen. Sieni viihtyy ruohikoilla ja kannoilla. Lähilaji on pohjanmesisieni. Lakki on kellertävänruskea ja suomuinen kuten muillakin mesisienillä.

Lähteet 
 Mesisienet  Evira: Kauppasienet
 Mesisienet Pinkka: Lajintuntemuksen oppimisympäristö. Helsingin yliopisto.

Viitteet 

Mesisienet
Suomalaiset ruokasienet
Make a Change... Kill Yourself

Make a Change... Kill Yourself on tanskalainen kaksijäseninen black metal -yhtye. Yhtye on perustettu vuonna 2004 Kööpenhaminassa. Se sai alkunsa Ynleborgazin kesällä 2004 saamista itsemurhakirjeistä. Yhtyeen musiikkia voisi luonnehtia suicide black metalliksi, mikä heijastuu niin musiikilliseen hidastempoisuuteen, kitarariffien, sanoituksen kuin levyjen kansikuvataiteen muodossa.

Historia 
Make a Change... Kill Yourself sai alkunsa Ynleborgazin aloitteesta. Hän tunsi tarvetta luoda musiikillista tukea omille, uusille tunnetiloilleen, jotka avautuivat hänen saatuaan  itsemurhakirjeitä vuoden 2004 kesällä. Yhtyeen ensimmäiselle levylle Ynleborgaz sävelsi musiikit kahden kuukauden ajanjakson aikana. Ensimmäisen levyn kappaleista suurin osa oli lajityypille epätyypillisesti pitkiä, lyhimmän ollessa 13 ja puoli minuuttia pitkä ja pisimmän venyessä hieman yli 27 minuuttiin, debyyttialbumi sisälsikin vain neljä kappaletta. Yhtyeen toinen albumi sisälsi niin ikään vain kaksi kappaletta, joiden yhteispituus oli 41 minuuttia.

Diskografia

Kokopitkät 
 Make a Change... Kill Yourself (2005)
 II (2007)
Fri (2012)

Lähteet

Aiheesta muualla 
 
 
  (epävirallinen)

Tanskalaiset black metal -yhtyeet
Abd al-Ati al-Ubayyidi

Abd al-Ati al-Ubayyidi (, s. 1939) on entinen Libyan presidentti ja pääministeri. Hän oli yksi kolmesta pääsovittelijasta, kun Libya päätti luopua ydinohjelmastaan. Hän on toiminut myös Libyan Italian suurlähettiläänä.

Al-Ubayyidi toimi 1. maaliskuuta 1979 - 7. tammikuuta 1981 Libyan presidenttinä. Hän toimi myös maaliskuun alusta 1977 maan pääministerinä ja myöhemmin ulkoministerinä vuodet 1982-1984. 

Libyalaiset poliitikot
Libyan pääministerit
Vuonna 1939 syntyneet
Elävät henkilöt
Kaunein aamuisin – Kaikki levytykset 1974–1979

Kaunein aamuisin – Kaikki levytykset 1974–1979 on Tapio Heinosen kokoelmalevy, joka julkaistiin 14. tammikuuta 2009.

Kokoelma sisältää kokonaisuudessaan artistin Fonovox-kauden levytykset vuosilta 1974–1979, joihin lukeutuu albumit Lämmöllä, Vaeltaja ja La Boheme sekä toistakymmentä eri kokoelmille tehtyä levytystä. Näistä suuri osa julkaistaan ensimmäistä kertaa CD-formaatissa.

Kappaleet 
Lämmöllä (1974)
 Vanha tie
 Päivät kuin unta
 Nousin ilmalaivaan
 Ben
 Tuo onneton
 Kuolleet lehdet
 Luonnonlapsi
 Kaunein aamuisin
 Rannalla
 Sun piirtees vielä nään
 Kesäaamu Helsingissä
 Minun tieni

Vaeltaja (1976)
 Meksikoon
 Preerian tähtitaivas
 Tieni länteen toi
 Sua niin rakastin
 Pienen pojan haaveet
 Mun täytyis sanat löytää
 Niin mielelläni
 Nyt jätän vanhan Turun
 Rakovalkealla
 Sen verran mustalaista
 Kun unen nään se toteutuu
 Paikka auringossa

La Boheme (1978)
 Kulta-aikaan
 Näin kun rakastaa
 Pikku rumpalipoika
 Auringon lapset
 Käymme luokses Jordan
 Tunteeko hän
 Sä muistatko metsätien
 Pieni kansanlaulu
 Philadelphia 1776
 Hän
 Angelina

Kokoelmilla julkaistut kappaleet (1976–1979)
 Lexin muistolle
 Lumikenttien kutsu
 Kuusamo
 Ihminen on tehnyt sen
 Sulle jokainen päivä tuon vuokon
 Lapsuutein luo
 Kuin lokki
 Laulun kuulen
 Sylvian joululaulu
 Heinillä härkien kaukalon
 Joulupukki, joulupukki
 Sininen uni

Lähteet

Aiheesta muualla
 Tapio Heinonen Rocket Recordsin sivustolla 

Vuoden 2009 kokoelma-albumit
Tapio Heinosen albumit
Rocket Recordsin albumit
George Newbold Lawrence

George Newbold Lawrence (20. lokakuuta 1806 New York – 17. tammikuuta 1895) oli yhdysvaltalainen liikemies ja amatööriornitologi.

Lawrence johti Spencer Fullerton Bairdin ja John Cassinin Tyynenmeren linnuston tutkimusretkiä. He julkaisivat yhdessä teoksen Birds of North America vuonna 1858.

Lawrence lahjoitti 8 000 linnunnahan kokoelmansa American Museum of Natural Historylle. Hän kuvaili tieteelle 323 uutta lintulajia ja julkaisi 121 tieteellistä kirjoitusta. Cassin nimesi kaliforniantiklin (Carduelis lawrencei) hänen kunniakseen. Lawrence nimesi linnuista muun muassa tundrakuikan (Gavia pacifica) ja preeriasirkun (Calcarius mccownii).

Lähteet 
 Elämäkerta (The Auk No.1. 1896)

Yhdysvaltalaiset ornitologit
Vuonna 1806 syntyneet
Vuonna 1895 kuolleet
Saattohävittäjä

Saattohävittäjä on hävittäjälentokone, joka on suunniteltu pommikoneiden suojeluun pommituslennoilla. Saattohävittäjien kulta-aikaa oli toinen maailmansota. Tämän tyypin koneita valmistettiin jonkin verran sodan jälkeenkin, mutta ohjusten kehittyminen teki saattohävittäjistä hyödyttömiä. Pommittajien saapuessa kohteeseensa vastassa ei ollut enää torjuntahävittäjiä, vaan ohjuksia, joille saattohävittäjät olivat vain ylimääräinen maali. Samassa murroksessa myös päävastuu suurpommituksista siirtyi ballistisille ohjuksille.

Eräitä saattohävittäjinä käytettyjä konetyyppejä
Supermarine Spitfire
Lockheed P-38 Lightning
Republic P-47 Thunderbolt
North American P-51 Mustang
Messerschmitt Bf 109
Messerschmitt Bf 110
Focke-Wulf Fw 190 Würger (A3 - A9)
Mitsubishi A6M Reisen

Lähteet

Humble, Richard: Toisen maailmansodan lentokoneet. Wsoy erikoisalbumi, WSOY, Porvoo-Helsinki, 1976. Suom. Helge Seppälä. Alkuteos englanniksi: Salamander Books, Lontoo, 1975. ISBN 951-0-07838-7. (s. 28-29)
Slaughter of the Soul

Slaughter of the Soul on melodisen death metalin yhtyeen At the Gatesin vuonna 1995 julkaisema studioalbumi.

Kappaleet
 
 
 
 
 
 
 
 
 
 
 

Vuoden 2002 uusintajulkaisun bonuskappaleet:

Kokoonpano 
 Tomas Lindberg – laulu
 Anders Björler – kitara
 Jonas Björler – basso
 Adrian Erlandsson – rummut
 Martin Larsson – kitara

Vierailijat 
 Andy LaRocque – kitarasoolo kappaleessa "Cold"

Arviot 
 Allmusic: 
 About.com:

Lähteet 

At the Gatesin albumit
Vuoden 1995 albumit
Mittelberg

Mittelberg on kunta Itävallassa, Vorarlbergin osavaltion Bregenzin piirikunnassa (). Asukkaita kunnassa on 5 033 (31.12.2005) ja väestötiheys on 52 as./km². Pinta-alaa Mittelbergillä on 96,82 neliökilometriä. Mittelberg on kuulunut vuodesta 1891 saakka naapurimaa Saksan tullialueeseen eli kunta on Saksan taloudellinen enklaavi. Euron käyttöönottoon saakka Saksan markka oli Mittelbergin virallinen rahayksikkö. Lisäksi kunnalla on sekä Itävallan että Saksan postinumerot.

Kunta sijaitsee Kleinwalsertalin laaksossa ja alueelle pääsee autolla ainoastaan Saksalle kuuluvan alueen läpi kulkemalla. Mittelbergin alueella sijaitsevia vuoria ovat Elfer (2 387 metriä), Bärenkopf (2 083 m), Walmendingerhorn (1 990 m), Widderstein (2 536 m) ja Zwölfer (2 224 m).

Kleinwalsertalin alueella vierailee vuodessa tuhansia vierailijoita, ja alue onkin Itävallan kolmanneksi suurin matkailukohde.

Katso myös 

Jungholz

Lähteet

Aiheesta muualla 

 Kunnan kotisivut 
 Kleinwalsertalin kotisivut 

Vorarlbergin kunnat
Terminal Spirit Disease

Terminal Spirit Disease on death metal -yhtye At the Gatesin vuonna 1995 julkaistu kolmas studioalbumi.

Kappaleet

Kokoonpano 
 Tomas Lindberg – laulu
 Anders Björler – kitara, rummut
 Jonas Björler – basso
 Adrian Erlandsson – rummut
 Martin Larsson – kitara

Vierailijat
 Peter Andersson – sello
 Ylva Wahlstedt – viulu

Arviot 
 Allmusic:

Lähteet 

Vuoden 1994 albumit
At the Gatesin albumit
Kappa (vaatevalmistaja)

Kappa on italialainen vaatevalmistaja, joka on keskittynyt urheiluvaatteiden ja -välineiden valmistukseen. Vaatteiden lisäksi Kappa valmistaa muun muassa jalkapallovarusteita, sekä esimerkiksi golftuotteita. Kappa on tunnettu logostaan, joka koristaa monen huippujalkapallojoukkueen peliasuja.

Yhtiö perustettiin vuonna 1916 nimellä Maglificio Calzificio Torinese (MCT) Italian Torinossa ja nimeksi tuli Kappa vuonna 1967.

Aiheesta muualla
Kappa.com

Urheiluvälinemerkit
Urheiluvälinevalmistajat
Vaatemerkit
Marras (täsmennyssivu)

Marras-sana viittaa yleensä tavalla tai toisella kuolemaan. Sanalla on useita eri merkityksiä.
Jokin kuollut asia, kuten ihmisruumis eli kalmo
Kuoleman ennusmerkki, katso Marras
Kuoleva, kuolemaa tekevä ihminen. Sairauteen tai vammoihinsa kuoleva tai se, jonka kohtalo on kuolla pian.
Vainajan henki. Kummitus tai palvottu vainaja.
Menninkäistä muistuttava taruolento, joka yleensä yhdistetään kuolemaan tai kuolleiden asuinsijaan.
Mokoman julkaisema kappale.
Marras, October Fallsin albumi vuodelta 2005
Marras, Sami Lopakan romaani vuodelta 2014

Yhdyssanoissa
Marraskesi (kuollut ihosolukko)
Marraskuu
Marrasuhri. Sanaa käytti Mikael Agricola. Sanan merkitystä ei kuitenkaan enää tiedetä; etymologinen sanakirja esittää kaksi arvelua: ihmisuhri ja kuolleen hengelle tehty uhraus.
Martauskapeet, menninkäiset tai haamut; sanassa on yhdistetty marras ja kave
Pyynikinharju

Pyynikinharju on Tampereella sijaitseva maailman korkein pitkittäisharju. Harju kohoaa 160 metrin korkeuteen merenpinnasta ja 80 metriä Pyhäjärven pinnasta. Pyynikinharju kuuluu Etelä-Pohjanmaalta Salpausselälle ulottuvaan harjumuodostumaan. Harjumuodostuma jatkuu Pyynikinharjusta länteen päin Pispalanharjuna ja Tahmelana tunnettuna kallioisena harjanteena. Itään päin harju nousee Tampereen kaupunkiasutuksen jälkeen Kalevankankaaksi, jossa on ollut hautausmaa jo lähes 200 vuotta. Kangasalla harjumuodostuma jatkuu Kirkkoharjuna, Kuohunharjuna, Keisarinharjuna ja Veho­niemenharjuna. Pyynikinharju on pitkittäisharjujen tapaan pääosin soraa ja hiekkaa.

Pyynikillä kasvaa vielä jonkin verran vanhoja petäjiä, joiden juuret ovat osittain ilmassa, sillä hiekkainen maa vierii vuosien varrella alaspäin kohti Pyhäjärveä. Kasvillisuutta soraharjuilla on petäjien lisäksi myös katajia, jotka ovat suojeltuja. Katajanmarjoja voi kuitenkin poimia, kun muistaa, ettei oksia saa taittaa eikä katajaa irrottaa maasta. Pyynikillä kasvaa myös vaahteroita, jotka antavat syksyisin harjulle kauniin värin.

Myös taikinamarjoja kasvaa näillä harjuilla. Kanervikon keskeltä voi löytää kantarelleja ja syksyisin muutamia muitakin syötäviä sieniä. Myös puolukat viihtyvät etelärinteillä.

Matkailu 

Vuonna 1929 rakennettu Pyynikin näkötorni on yhä käytössä. Siihen liittyy maantasolla oleva kahvila.  Pyynikin rinteillä on useissa kohdissa puuportaita, joita pitkin pääsee Pyhäjärven rannasta Pyynikin huipulle.

Lähteet

Aiheesta muualla
 Panoraamakuva Pyynikin näkötornin luota – Virtuaalinen Tampereen kaupunkiopas: VirtualTampere.com

Suomen harjut
Suomen kannakset
Suomen luonnonnähtävyydet
Suomen näköalapaikat
Tampereen luonto
Pyynikki
Pekka Kaarninen

Pekka Kaarninen on suomalainen historiantutkija, koulutukseltaan yhteiskuntatieteiden lisensiaatti.

Kaarninen on kirjoittanut sekä yksin että yhdessä Mervi Kaarnisen kanssa muun ohessa järjestöhistoriikkeja.

Teokset
 Doping voittaa aina? Minerva Kustannus, 2008
 Murheilua eli Suomen sinivalkoiset kyyneleet, WSOY, 2003
 Sivistyksen portti: ylioppilastutkinnon historia;  Mervi Kaarninen, Pekka Kaarninen, Otava, 2002

Lähteet

Suomalaiset historioitsijat
Suomalaiset tietokirjailijat
Syntymävuosi puuttuu
Elävät henkilöt
FT Kemi-Tornio

Futsal Team Kemi-Tornio (FTK) on vuonna 1998 perustettu futsalin erikoisseura Kemin ja Tornion alueelta. 

Kaudella 2019-20 FTK:n naisten joukkue pelaa Naisten Futsal-liigassa. Kotiottelunsa seura pelaa Tornion Putaan hallilla.

Historia
FTK on yksi Suomen menestyneimmistä futsalseuroista. FTK hallitsi Futsal-liigaa sen perustamisen jälkeen voittaen kaikkiaan kolme mestaruutta ja kaksi hopeaa. Mitalitilastossa se on kolmantena Ilves FS:n ja GFT:n jälkeen. 

Menestysvuosia seurasi putoaminen liigasta kauden 2003–2004 jälkeen. FT Kemi-Tornio nousi vielä takaisin seuraavalla kaudella, mutta ei onnistunut säilyttämään sarjapaikkaansa. FTK nousi jälleen liigaan kolmen Ykkösessä vietetyn kauden jälkeen keväällä 2009. Vuonna 2011 seura putosi sarjaporrasta alemmaksi ja luopui seuraavalla kaudella Futsal-Ykkösen paikastaan. 

FTK on edustanut Suomea UEFA Futsal Cupissa kahdesti, mutta ei selviytynyt kummallakaan kertaa alkulohkostaan jatkoon. FTK järjesti myös karsintaturnauksen vuonna 2002.

Saavutukset 

Miehet:
 Suomen mestari: 1999, 2001, 2002
 SM-hopeaa: 2000, 2003

Naiset:
 Suomen mestari: 2009, 2012
 Futsal Cupin finalisti: 2009

FT Kemi-Tornio UEFA Futsal Cupissa

2002 Lissabon

FTK:n ottelut: FTK-Sporting 1-6, Encamp-FTK 0-5.

2003 Rovaniemi

FTK:n ottelut: Shahtar-FTK 12-0, FTK-Zarea 1-9, FTK-Ararat 2-2.

Entisiä pelaajia 

 Keijo Huusko
 Oleg Jeprintsev
 Tuomo Könönen
 Juha Pasoja
 Kalle Rönkkö
 Ridvan Zeneli

Lähteet

Aiheesta muualla
 FT Kemi-Tornion kotisivut

Suomalaiset futsalseurat
Kemiläiset urheiluseurat
Torniolaiset urheiluseurat
Vuonna 1998 perustetut urheiluseurat
Panu Autio

Panu Autio (s. 4. elokuuta 1985 Helsinki) on suomalainen futsalpelaaja. Hän pelaa futsalia kaudella 2021-2022 espoolaisessa GFT:ssä. Autio on GFT:n ja maajoukkueen kapteeni. Peliuransa ohessa Autio toimii Jalkapallon Pelaajayhdistyksen yhteisöjohtajana sekä lukuisissa eri luottamustoimissa urheilijoiden edustajana.   

Autio on voittanut Futsal-liigan mestaruuden kahdesti; 2008 ja 2009. Henkilökohtaisina meriitteinä Autio on valittu Urheilutoimittajien Liiton toimesta viisi kertaa Vuoden Futsalpelaajaksi (2010-2014) . 

Talvella 2004–2005 Autio ja Pekka Sihvola harjoittelivat Chilessä tavoitteenaan olla ensimmäisiä suomalaisia eteläamerikkalaisessa pääsarjassa. He harjoittelivat 1. divisioonassa pelanneessa Club Deportivo Magallanesissa sekä pääsarjan Club de Deportes La Serenassa, johon sopimusta ei kuitenkaan syntynyt. 

Elokuussa 2010 Autio siirtyi ElPozo Ciudad de Murciaan, joka on Espanjan mestarijoukkue ElPozo Murcian 1. divisioonassa pelaava reservijoukkue. Hänestä tuli ensimmäinen ulkomailla ammatikseen futsalia pelaava suomalainen. Kaudeksi 2011–2012 hän siirtyi Espanjan 1. divisioonassa pelaavaan Unión África Ceutí -seuraan. Kaudella 2013-2014 hän pelasi ammattilaisena pietarilaisessa FC Politechissa. 

Suomen futsalmaajoukkueeseen Autio pääsi ensi kerran marraskuussa 2006, ja hän on eniten maaottelumaaleja tehnyt pelaaja. Hän on tehnyt 101 maalia pelaamassaan 145 maaottelussa.

Autio on pelannut myös jalkapalloa FC Hämeenlinnassa, Atlantiksessa, FC Espoossa sekä viimeisimpänä Someron Voimassa. Hänen pelipaikkansa on keskikenttä. Autio pelasi FC Hämeenlinnassa myös runsaasti laitapuolustajan paikkaa.

Lähteet 

Suomalaiset jalkapalloilijat
Suomalaiset futsalpelaajat
Vuonna 1985 syntyneet
Elävät henkilöt
Jemini

Jemini oli englantilainen pop-yhtye Liverpoolista, jonka muodostivat Chris Cromby ja Gemma Abbey. Yhtye edusti Britanniaa Eurovision laulukilpailussa 2003 Latviassa laululla Cry Baby. Yhtye sijoittui viimeiselle sijalle eikä saanut ainuttakaan pistettä. Tämä oli ensimmäinen kerta koko Iso-Britannian viisuhistorian aikana kun se ei saanut yhtäkään pistettä.

Diskografia 
Love Is Blind (2003)

Singlet 
Cry Baby (2003) 
Try To Love (2003)

Brittiläiset yhtyeet
Yhdistyneen kuningaskunnan euroviisuedustajat
Vuoden 2003 euroviisuedustajat
Suomen islamilainen yhdyskunta

Suomen islamilainen yhdyskunta on Suomessa 20. helmikuuta 1987 rekisteröity uskonnollinen yhdyskunta. Sen kotipaikka on Helsinki, jossa sillä on moskeija. Jäsenmäärä on ollut kasvussa; vuonna 2018 yhdyskuntaan kuului 1 772 ihmistä. Se järjestää rukoushetkien ohella muun muassa päiväkoti- ja koulutustoimintaa sekä julkaisee An-nur-lehteä. Yhdistyksen imaamina toimii Anas Hajjar. Yhdyskunta edustaa sunnalaista islamia ja ilmoittaa seuraavansa "keskilinjan islamilaisia arvoja". Se on jäsen eurooppalaisessa islamilaisten järjestöjen organisaatiossa FIOE (The Federation of Islamic Organizations in Europe). FIOE on Muslimiveljeskunnan aatteellinen kattojärjestö Euroopassa. Se saa rahoitusta Persianlahden arabivaltioilta. FIOE -järjestöllä on läheiset siteet Hamasiin ja joillakin jäsenjärjestöillä myös Al-Qaidaan. Yhdyskunnalla on siteet myös taustaltaan saudiarabialaiseen Muslim World Leagueen. 

Suomen islamilainen yhdyskunta on kertonut pyrkivänsä yhteistyöhön Muslimiveljeskunnan kanssa.  

Opetusministeriön yhdyskunnalta edellyttämä uskontunnustus kuuluu rekisteri-ilmoituksen mukaan: Usko yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa. 

Samoissa tiloissa yhdyskunnan kanssa toimivat Suomen Islamic Relief ja Suomen Moskeijoiden Säätiö. Vuonna 2018 opetus- ja kulttuuriministeriö myönsi yhdyskunnalle 14 044 euroa valtionavustusta.

Katso myös
 Islamiska förbundet i Sverige
 Det islamske forbundet i Norge

Lähteet

Aiheesta muualla 
 Yhdyskunnan kotisivut

Islam Suomessa
Muslimiveljeskunta
Suomen islamilaiset yhdyskunnat
Epäonnistunut valtio

Epäonnistunut valtio eli romahtanut valtio () on toimintakykynsä menettänyt valtio, joka on niin heikko ettei se pysty hallitsemaan aluettaan eikä suojelemaan kansalaisiaan. Ei ole yksiselitteistä, millä taholla on oikeus todeta ja perustella jonkin maan valtiovallan epäonnistuminen. Valtiovallan epäonnistuminen halutaan kiistää, sillä kansainvälisessä politiikassa asialla voi olla huomattavat seuraukset.

Ei ole myöskään yksikäsitteistä määritelmää sille, milloin valtion toimintakyky ja hallintavallan taso on heikentynyt niin paljon, että sitä voidaan kutsua epäonnistuneeksi. Epäonnistuneen valtion käsite onkin pyritty korvaamaan neutraalimmalla hauraan valtion käsitteellä. Valtioiden vakaustilaa kuvaamaan käytetty FSI-mittariluku on uudelleennimetty vastaavasti (Failed states index → Fragile states index).

Kansalaisjärjestöt korvaavat valtiollisia toimijoita 
Koska kansainvälisen yhteisön keinot ja voimavarat sekä usein myös poliittinen tahto puuttua epäonnistuneiden valtioiden tilanteeseen on usein riittämätöntä, ainoa mahdollisuus tukea tavallista kansalaista on usein maassa toimivat kansalaisjärjestöt. Näiden tyypillisimpiä avustustoimia ovat terveydenhoito- ja sosiaaliturva- tai hätäapu.

Kansalaistoiminnan kautta voidaan vaikuttaa maan vakauteen, hyvinvointiin ja ihmisoikeuksien toteutumiseen pidemmälläkin aikavälillä. Kansalaisyhteiskunnan tukeminen onkin globaalien kansalaisliikkeiden keskeisimpiä tehtäviä. Kansalaisyhteiskunnan osia ovat toimiva ja läpinäkyvä oikeusjärjestelmä, vastuullinen poliittinen elämä ja turvallisuusrakenteet, jotka ennalta ehkäisevät konflikteja ja epävakautta.

Valtioiden tila vuonna 2011 
The Fund for Peace -järjestön vuoden 2011 maalistalla oli 177 valtiota, joista 35:n tila luokiteltiin hälyttäviksi, 88:n huolestuttaviksi, 40:n kohtuullisiksi ja 11:n kestäviksi. Hauraimmat kaksikymmentä on lueteltu alla. Suluissa sijoituksen muutos vuoteen 2010 verrattuna.

Katso myös 
 Hauras valtio

Lähteet 

Ihmisoikeudet
Kansainvälinen politiikka
Ostheim vor der Rhön

Ostheim vor der Rhön on kaupunki Rhön-Grabfeldin piirikunnassa Baijerin osavaltiossa Saksassa. Se kuuluu Unterfrankenin hallintopiiriin. Vuoden 2020 lopussa kaupungissa asui 3 290 asukasta ja väestötiheys oli 81 as./km². Kaupungin pinta-ala on 40,8 neliökilometriä. Ostheim vor der Rhönin pormestarina on toiminut vuodesta 2020 lähtien Steffen Malzer.

Kaupungissa toimii yksi peruskoulu () ja Dr.-Alfred-Hauser-Schule-erityiskoulu. Ostheim vor der Rhönin nähtävyyksiä ovat muun muassa Lichtenburgin linnan rauniot ja kaupungintalo.

Thüringenin osavaltiossa sijaitseva Wasungen on Ostheim vor der Rhönin ystävyyskaupunki.

Teologi, filologi, filosofi ja runoilija Christian Schreiber (1781–1857) kuoli kaupungissa.

Historia 

Ostheim mainitaan ensimmäistä kertaa vuonna 804. Vuosina 1615–1619 kaupungissa sijaitseva Michaeliskirche-kirkko rakennettiin. Vuonna 1812 Ostheimista tuli Saksi-Weimar-Eisenachin herttuakunnan () eksklaavi. Vuonna 1920 Ostheimista tuli puolestaan Thüringenin eksklaavi. Vuonna 1945 Ostheimista tuli osa yhdysvaltalaisten tarkkailuvyöhykettä ja samalla alue liitettiin Baijerin alaisuuteen.

Lähteet

Aiheesta muualla 

Viralliset kotisivut 

Baijerin kunnat
Saksan kaupungit
Enklaavit ja eksklaavit
Gailingen am Hochrhein

Gailingen am Hochrhein on kunta Saksassa Baden-Württembergin osavaltion Konstanzin piirikunnassa. Kunta kuuluu Freiburgin hallintopiiriin. Asukkaita Gailingen am Hochrheinissa oli 31. joulukuuta 2008 3 069 ja väestötiheys oli 233 as./km². Kunnan pinta-ala on 13,17 km². Gailingen am Hochrheinin pormestari on Heinz Brennenstuhl.

Gailingen am Hochrheinin naapurikunnat ovat Gottmadingen pohjoisessa, Buch ja Ramsen idässä, Diessenhofen etelässä sekä Dörflingen lännessä. Neljä viimeisenä mainittua kuuluvat Sveitsille. Lisäksi Saksan eksklaavi Büsingen am Hochrhein sijaitsee alle kilometrin päässä kunnasta länteen.

Kunnassa toimii yksi Hochrheinschule -niminen ”perus- ja yläkoulu” (). Lisäksi kunnassa toimii kansanopisto ().

Gailingen am Hochrheinin ystävyyskunta on Saksin osavaltiossa sijaitseva Liebschützberg.

Historia 

Ensimmäinen dokumentoitu maininta Gailingenista on vuodelta 965. Mahdollisesti alemannit asuttivat Gailingenin aluetta jo 400-luvulla. Nimi ”Gailingen” tulee ”Geilo”-nimisen henkilön mukaan, joka oli yksi alemannien johtaja. 1000-luvulla Gailingen oli aatelisperheen omistuksessa. 1300-luvulla alueen omistus siirtyi Randeggin aatelisperheelle ja sen peruja on leijonanpää, perheen tunnus, Gailingenin vaakunassa nykyään. Seuraavina vuosisatoina Gailingen vaihtoi omistajaa lukuisia kertoja. 

Vuonna 1654 Gailingeniin muutti kuusi juutalaista. Vuonna 1722 Gailingenissa oli 18 juutalaista kotitaloutta ja 1700-luvun puoliväliin mennessä lukumäärä kasvoi 28:en. Vuonna 1766 Gailingeniin rakennettiin uusi koulu ja vuonna 1836 synagoga. Vuosina 1845–1847 paikkakunnalle rakennettiin uusi koulurakennus. Gailingen sai myös sairaalan ja vanhainkodin. 1850-luvun puoliväliin mennessä juutalaisväestöä oli Gailingenin väestöstä yli puolet. Vuonna 1870 Gailingeniin valittiin ensimmäinen juutalaispormestari. Seitsemän vuotta tämän jälkeen juutalaiset ja kristityt lapset aloittivat koulunkäyntinsä samassa koulussa. Juutalaiset ja ei-juutalaiset elivät yhdessä rauhallisesti, kunnes Adolf Hitler nousi valtaan. Vuonna 1933 juutalaisväestö väheni paikkakunnalla noin 20 prosenttia. Kristalliyö ohitti Gailingenin. 10. marraskuuta 1938 synagoga tuhottiin. 22. lokakuuta 1940 yli 200 juutalaista vietiin heidän kodeistaan Ranskaan. Koulurakennus toimii nykyisin Bodenjärven alueen juutalaisten historiaa käsittelevänä museona.

Lähteet

Aiheesta muualla 

Viralliset kotisivut  

Baden-Württembergin kunnat
Kingdom Centre

Kingdom Centre () on  pilvenpiirtäjä Saudi-Arabian pääkaupungissa Riadissa. Rakennuksen korkeus on noin 302 metriä. 

Kingdom Centressä on muun muassa kauppakeskus, toimistoja, huoneistoja, viiden tähden hotelli ja ravintoloita. Pilvenpiirtäjä sai Emporis Skyscraper Awardin 2002.

Kingdom Centre sisältää maailman korkeimman moskeijan. Pilvenpiirtäjän omistaa tunnettu liikemies, prinssi Al-Walid ibn Talal.

Lähteet

Aiheesta muualla 

 Viralliset sivut 
 Tallest-buildings.com: Kingdom Centre 

Saudi-Arabian rakennukset ja rakennelmat
Pilvenpiirtäjät
Riad
Celia Weston

Celia Weston (s. 14. joulukuuta 1951 Spartanburg, Etelä-Carolina) on yhdysvaltalainen näyttelijä. Hän esiintyi 1980-luvun alussa Jolene Hunnicuttin roolissa televisiosarjassa Alice.

Myöhemmin Weston on niittänyt mainetta elokuvaosillaan. Elokuvien joukossa ovat Pieni mies Tate (1991), Kuolemaantuomittu (1995), Lumi peittää setripuut (1999), Soitellaan (2000), Satimessa (2001), Kaukana taivaasta (2002), Kuinka hukata kundi 10 päivässä (2003), The Village (2004), Junebug (2005) ja Invasion – tunkeutujat (2007).

Broadway-teatterinäyttelijänä Weston sai vuonna 1997 Tony-ehdokkuuden.

Aiheesta muualla 
 

Yhdysvaltalaiset näyttelijät
Vuonna 1951 syntyneet
Elävät henkilöt
Taikasauva

Taikasauva on fiktiivinen taikakalu, joka mahdollistaa taikomisen. Fantasiakirjoissa ja -elokuvissa sitä käyttävät velhot, noidat ja taikurit. Esiintyvät taikurit käyttävät usein taikatemppujensa dramatisoimiseksi sauvaa, jota myös kutsuvat taikasauvaksi. Yleensä ajatellaan, että taikasauvaa käytetään heiluttamalla sitä loihdittavan kohteen suuntaan ja lausumalla samanaikaisesti taikasana tai loitsu.

Harry Potter-kirjoissa ja -elokuvissa ja vastaavissa kirjoissa ja elokuvissa taikasauvat ovat lyhyitä, puisia oksia, joihin on saatettu kaivertaa jotain. Joissain kirjoissa ja elokuvissa taikasauva on pitkä, mutkainen kävelykeppi. On myös taikasauvoja, jotka ovat tavallisia kävelysauvoja tai sauvoja, joiden päässä on jonkinlainen kristalli.

On myös kirjoja ja elokuvia, joissa velhot ja noidat osaavat taikoa ilman minkäänlaista esinettä, käyttämällä amulettia tai talismaania, taikajuomilla tai vain piirtämällä loitsun pergamentille.

Myös läheskään kaikki taikurit eivät käytä taikasauvoja. Sauva kuitenkin auttaa vangitsemaan yleisön huomion toisaalle varsinaista temppua suoritettaessa.

Sauvat
Kuvitteelliset esineet
Osmo Huhti

Osmo Huhti (19. toukokuuta 1921 Tampere – 1. syyskuuta 1980) oli suomalainen jääkiekkoilija. Hän pelasi koko uransa, 11 kautta ja 73 ottelua, Tampereen Ilveksessä.

Huhti oli 1940-luvun Ilveksen kantavia voimia. Hän pelasi Aarne Honkavaaran laitahyökkääjänä ns. H-ketjussa, jonka kolmantena lenkkinä toimi ensin Kalle Havulinna ja sitten Yrjö Hakala. Ketjun työnjaossa Huhdin rooli oli yksinkertaistettuna pitää vastustajat poissa pelinrakentaja Havulinnan ja maalintekijä Honkavaaran kimpusta; tästä huolimatta hän oli Ilveksen paras pistemies kausilla 1940–1941 ja 1944–1945. Kaikkiaan Huhti teki SM-sarjassa 95 maalia ja antoi 26 syöttöä. Hän saavutti urallaan kolme SM-pronssia, kaksi hopeaa ja kuusi Suomen mestaruutta.

Lähteet

Viitteet

Suomalaiset jääkiekkoilijat
Vuonna 1921 syntyneet
Vuonna 1980 kuolleet
Jeremy (hahmo)

Jeremy Belpois on yksi ranskalaisen Code Lyoko -animaatiosarjan päähenkilöistä. Jeremy on tietokonenörtti. Hänen kouluhuoneensa pöytä on tietokoneiden vallassa. Hän on hyvä koulussa kaikissa aineissa liikuntaa lukuun ottamatta. Jeremyllä on vaaleat hiukset, ja hän pitää yllään sinistä, korkeakauluksista paitaa ja maantien värisiä housuja. Hänen päässään on pyöreät silmälasit, jotka korostavat hänen älyään.

Jeremyn perheestä ei tiedetä paljoa. Ainoastaan hänen isänsä Michael ja serkkunsa Patrick ovat vilahtaneet ruudussa.

Rakkaussuhteet 
Jeremy on ollut ihastunut Aelitaan siitä asti kun Aelita saatiin maan päälle. Tämä tapahtui jaksossa Koodi:maa.

Tehtävä sarjassa

Lyokon tarina 

Jeremy löytää koulunsa läheisestä tehtaasta supertietokoneen ja ihmisille tarkoitetun skannerin. Hän kertoo tehtaasta Ulrichille ja he yrittävät testata skanneria Oddin koiralla Kiwillä ja Odd meneekin itse Lyokoon. Jeremy löytää supertietokoneelta pahan ohjelman, X.A.N.A:n, jolla on oma tahto. Pian Jeremy keksii, miten hän saa lähetettyä muut skannereilla virtuaaliseen maailmaan, Lyokoon. Siellä muut tapaavat Aelitan, joka on elänyt melkein koko elämänsä Lyokossa. X.A.N.A voi hyökätä maahan aktivoimalla tornin, ja hyökkäyksen voi peruuttaa deaktivoimalla tornin, johon vain Aelita pystyy. Lisäksi Jeremy voi laittaa aikahypyn, joka korjaa X.A.N.A:n hyökkäyksen virheet. Odd, Yumi ja Ulrich suojelevat Aelitaa aina tornin aktivoituessa.

Jeremyn paikka sarjassa 
Jeremy on ainoa, joka osaa käyttää supertietokonetta Aelitan lisäksi, mutta voi materialisoida muut vain jos on dematerialisoitunut, mikä tapahtuu myöhemmissä jaksoissa. Hän on siis ainut, joka voi lähettää muut Lyokoon ja asettaa aikahypyn (myöhemmin paluu menneisyyteen). Hän on siis periaatteessa ryhmän toiseksi tärkein henkilö.

Aiheesta muualla
Code Lyokon suomalaiset fanisivut

Televisiohahmot
Radioinsinööriseura

Radioinsinööriseura r.y oli Elektroniikkainsinöörien seuran edeltäjä ja se perustettiin 20. maaliskuuta 1926 aluksi harrastuspiirinä ja rekisteröitiin 16. maaliskuuta 1929. Perustajat ja alkuvaiheen jäsenet tulivat lähinnä puolustusvoimien radiotoiminnan, yleisradiotoiminnan, korkeakoulun ja valtionhallinnon piiristä.

Oy Suomen Yleisradio - Finlands Rundradio Ab muodostettiin ja aloitti toimintansa 29. kesäkuuta 1926. Seura oli siis jo silloin varsin hyvin mukana tekniikan kehityksessä.

3. joulukuuta 1964 seura muutti nimensä Elektroniikkainsinöörien seuraksi, kun elektroniikan sovelluksia oli alettu käyttää yhä laajemmin yhteiskunnassa.

Aiheesta muualla
 Televisiotoiminnan alku Suomessa
 yle.fi - Television alku Suomessa
 Sairaalateknisen tutkimuksen alku Tampereella
 40 vuotta sähkö- ja elektroniikka-alan standardisointia Suomessa
 Arjen historiaa
 SUOMEN SILLAN UUTISVIIKKO
 Sisapiiri

Suomalaiset järjestöt
Yrjönkadun uimahalli

Yrjönkadun uimahalli on Suomen ensimmäinen ja vanhin julkinen uimahalli. Halli otettiin käyttöön 4. kesäkuuta 1928 ja kesti kauan, ennen kuin Suomeen avattiin toinen julkinen uimahalli. Yrjönkadun halli sijaitsee Helsingissä osoitteessa Yrjönkatu 21b, ja sen omistaa Helsingin kaupunki.

Uimahallirakennus on arkkitehti Väinö Vähäkallion suunnittelema ja tyyliltään 1920-luvun klassismia. Hallin esikuvana oli varsinkin Tukholman Centralbadet. Se oli alun perin yksityisomistuksessa, mutta siirtyi SVUL:lle 1954 ja Helsingin kaupungille 1967. Halli entisöitiin vuosina 1997–1999.

Yrjönkadun uimahallin ensimmäisessä kerroksessa on 25 × 10 metrin allas, kaksi saunaa ja pukukaapit altaan reunoilla. Toisessa kerroksessa on lepohyttejä, saunoja ja kahvilapalvelut. Halliin myydään erikseen ensimmäiseen kerrokseen sekä molempiin kerroksiin oikeuttavia lippuja. Hallissa on perinteisesti uitu alasti, mutta uima-asun käyttö on ollut sallittua vuodesta 2001. Miehillä ja naisilla on omat uintivuoronsa. Maaliskuussa 2012 Yrjönkadun uimahalli ilmoitti vaihtavansa alkuperäisen vuodelta 1928 peräisin olevan puukiukaansa uuteen vähentääkseen Forumin kiinteistöjen savuhaittoja. Uusi puukiuas otettiin käyttöön elokuussa 2013. Se on 2,8 metriä korkea ja sen arvioidaan olevan yksi Suomen suurimpia puukiukaita.

Britannian yleisradioyhtiö BBC sijoitti vuonna 2015 Yrjönkadun uimahallin maailman kauneimpien uimahallien listalle.

Kuvia

Lähteet

Aiheesta muualla

Kirjallisuutta 

 
 
 
 

Helsingin uimahallit
Kamppi
Väinö Vähäkallion suunnittelemat rakennukset
Suoraruiskutus

Suoraruiskutus (myös suorasuihkutus) on polttomoottorin polttoaineen syöttöjärjestelmä, jossa polttoaine annostellaan suuttimilla suoraan palotilaan. Järjestelmä on hyvin yleinen dieselmoottoreissa, mutta se on myös yleistynyt 2000-luvulla ottomoottoreissa. Polttoaineen syötöstä suuttimiin voi huolehtia joko erillinen jakajapumppu sylinterikohtaisine polttoaineputkineen, sylinterikohtaiset pumppusuuttimet tai yhteispaineruiskutus.

Suoraruiskutuksen sijasta polttomoottorissa saattaa olla imukanavaan tai dieselmoottorissa kammioon ruiskuttava perinteisempi ruiskutusjärjestelmä. Vanhemmissa ottomoottoreissa ennen ruiskutusjärjestelmien yleistymistä polttoaineen syötöstä huolehti kaasutin.

Suoraruiskutusjärjestelmiä
GDI on Mitsubishin kehittämä bensiinimoottori.
DI-D on Mitsubishin kehittämä dieselmoottori.
D4 on Toyotan suoraruiskutusjärjestelmä.
TSI ja FSI ovat Volkswagenin suoraruiskutteisia bensiinimoottoreita.
TDI on Volkswagenin suoraruiskutteinen dieselmoottori.
DISI (Direct Injection Spark Ignition) on Mazdan käyttämä lyhenne, joka tarkoittaa suoraruiskutusta ja suorasytytystä. 
CDI on Mercedes-Benzin kehittämä dieselmoottori.
SIDI (Spark Ignition Direct Injection) on Opelin suoraruiskutus ja suorasytytys bensiinimoottoreissa.

Polttomoottorit
es:Inyección de combustible
fr:GDI
id:Injeksi bahan bakar
it:Iniezione_diretta#Motori_ad_accensione_comandata
pt:Injecção electrónica
sv:Bränsleinsprutning
Tapio Horila

Tapio Horila (2. helmikuuta 1910 Tyrvää – 15. huhtikuuta 2006 Somero) oli suomalainen filosofian tohtori, opettaja ja kotiseututyön vaikuttaja Somerolla.

Opettaja
Horila toimi suomen kielen lehtorina Someron yhteiskoulussa vuosina 1939–1973. Opettajana Horila oli pidetty ja arvostettu. Hänen tunnettuihin oppilaisiinsa Someron yhteiskoulussa kuuluvat muiden muassa M. A. Numminen ja Rauli Badding Somerjoki.

Kotiseututyö
Horilan tunnetuimpiin aikaansaannoksiin somerolaisessa kotiseututyössä kuuluu vuonna 1956 avattu Someron torppamuseo. 

Horilan julkaisuja kotiseututyön alalta ovat kokoelmat Someron sananparsia (1977), kaskukokoelmat Ilo irti (1979) ja Velmuiluja (1980) sekä lukuisat eri yhteyksissä julkaistut muut kirjoitukset, joita on koottu Horilan 80-vuotisjuhlakirjaan  Lehtori ja hänen syrjähyppynsä (1990). Myös vuonna 1973 julkaistun, toisen Tyrvään yhteiskoulun kasvatin Pertti Virtarannan toimittaman  Someron murrekirjan synnyssä Horila oli yhtenä aloitteentekijänä.

Tunnustuksia
Ansioistaan kotiseututyön kehittäjänä ja perustajana Somerolla Horila palkittiin kotiseutuneuvoksen arvonimellä.

Kirjallisuutta

Lähteet

Aiheesta muualla

Suomalaiset kotiseututyön vaikuttajat
Suomalaiset tietokirjailijat
Suomalaiset opettajat
Vuonna 1910 syntyneet
Vuonna 2006 kuolleet
Aurora-mitalin saajat
Hypsipyle

Hypsipyle () oli kreikkalaisessa mytologiassa Thoaan, Lemnoksen kuninkaan tytär.

Lemnoksen naisten jätettyä kunnioittamatta Afroditea, tämä rangaistukseksi langetti heihin epämiellyttävän hajun. Tämän seurauksena heidän puolisonsa toivat itselleen Traakiasta orjattaria rakastajattarikseen, jolloin tästä raivostuneina saaren naiset surmasivat miehensä yön aikana; ainoastaan Hypsipyle säästi isänsä ja kätki tämän. Tapahtuman jälkeen Hypsipyle nousi saaren kuningattareksi.

Pian tämän jälkeen argonautit saapuivat Kolhiista saarelle ja viettivät lähteestä riippuen useista päivistä aina kahteen vuoteen saakka saaren naisten kanssa. Heidän johtajansa Iason saattoi Hypsipylen raskaaksi ja vannoi tälle ikuista uskollisuutta, ja Hypsipyle synnytti hänelle kaksoset, Euneuksen ja Nebrofonoksen. Iasonin lähdettyä saarelta hän unohti nopeasti lupauksensa.

Saaren muiden naisten saatua tietää Hypsipylen säästäneen isänsä, he karkottivat tämän poikineen saarelta. Merirosvot ottivat hänet vangikseen ja myivät hänet Lykurgokselle, Nemean kuninkaalle, joka asetti hänen tehtäväkseen nuoren kruununprinssi Ofelteen kasvattamisen.

Kun seitsemän Thebaa vastaan marssinutta sotapäällikköä kulki Nemean läpi, kysyivät he Hypsipyleltä lähteen sijaintia. Hypsipyle jätti Ofelteen maahan ja lähti näyttämään lähimmän kaivon, mutta tämän aikana paikalle saapunut käärme kuristi pojan kuoliaaksi. Lykurgoksen aiottua surmata lapsensa hoitajan kostoksi Adrastos pelasti Hypsipylen hengen.

Lähteet 

Kreikkalainen mytologia